*Melléklet a 117/2022. sz. Képv. test. határozathoz*

**Telekhatár rendezéssel vegyes ajándékozásiszerződés**

Amely létrejött, egyrészről

**Kiskőrös Város Önkormányzata** (székhely: 6200 Kiskőrös, Petőfi Sándor tér 1., KSH szám: 15724784-8411-321-03, törzskönyvi azonosító szám: 724782, adószám: 15724784-2-03, képv.: Domonyi László Mihály polgármester), mint **Megajándékozott**– továbbiakban, mint Megajándékozott – másrészt,

**Zsikla-Borbényi Laura** (szn.: szül.:., an.:, lakik:., szem.az.: .:, adóazonosító jele:),mint**I. számú ajándékozó**– továbbiakban, mint I. számú ajándékozó – és

**Zsikla Krisztián** (szn.:, an.:, szül.:., lakik:,., szem.az.:, adóazonosító jel:), mint **II. számú ajándékozó** – a továbbiakban, mint II. számú ajándékozó – **együttesen, mint Ajándékozók -** között a mai napon az alábbi feltételekkel:

1./ Szerződést kötő felek rögzítik, hogy a 2022.11.14.-én kiváltott nem hiteles tulajdoni lap másolatok szerint, tulajdonukat képezik az alábbi ingatlanok, az alábbi terhekkel, az alábbi arányban és megoszlásban:

1. Megajándékozott 1/1 arányú, kizárólagos tulajdonát képezi a **Kiskőrös, belterület 1944 hrsz.** alatt felvett, valóságban 6200 Kiskőrös, Segesvári utca, kivett közterület megjelölésű 1936 m2 összterületű ingatlan.

Terhek:

* III/1. sorszám alatt a 42843/2010.08.10. számú bejegyző határozattal az MVM DÉMÁSZ ÁRAMHÁLÓZATI Kft. (6724 Szeged, Kossuth Lajos sgt. 64-66.) javára 173 m2-re vezetékjog van az ingatlan-nyilvántartásba bejegyezve.
* III/2. sorszám alatt a 43800/2011.09.29. számú bejegyző határozattal az MVM DÉMÁSZ ÁRAMHÁLÓZATI Kft. (6724 Szeged, Kossuth Lajos sgt. 64-66.) javára 666 m2-re vezetékjog van az ingatlan-nyilvántartásba bejegyezve.
* III/3. sorszám alatt a 260590/2/2022.10.12. számú bejegyző határozattal II. számú ajándékozó, mint jogosult által indított telekalakítási eljárás megindításának ténye van az ingatlan tulajdoni lapjára feljegyezve.
1. Ajándékozók osztatlan közöstulajdonát képeziegymás között ½ - ½ -ed tulajdoni arányban a**Kiskőrös, belterület 1949 hrsz.** alatt felvett,valójában 6200 Kiskőrös, Segesvári u. 10. szám alatt található, kivett beépítetlen terület megjelölésű 806 m2 összterületű ingatlan.

Terhek:

* III/3. sorszám alatt a 260590/2/2022.10.12. számú bejegyző határozattalII. számú ajándékozó, mint jogosult által indított telekalakítási eljárás megindításának ténye van az ingatlan tulajdoni lapjára feljegyezve.

2./ Szerződő felek szavatosságot vállalnak azért, hogy az 1. pontban megjelölt ingatlanok az 1. pontban írtakon felül per-igény és tehermentesek. Ajándékozók az 1. pontban írtakon túl kijelentik, hogy jelen szerződés családjogi és – az ingatlan-nyilvántartáson kívüli – hitelezővédelmi igényeket nem sért, vagy veszélyeztet - így különösen a családjogi igényekkel összefüggésben – az 1./b. pontban írt ingatlant a Ptk. 4:94 szerinti használati jogok nem terhelik. Ajándékozók szavatolnak továbbá azért, hogy harmadik személynek nem áll fenn az 1./b. pontban írt ingatlanon olyan joga, mely megajándékozott jelen szerződés alapján történő tulajdonszerzését és birtokba lépését akadályozza vagy korlátozza.

3./ Felek megállapodnak abban, hogy ajándékozók az 1./b. pontban megjelölt ingatlanból 107/806-od tulajdoni illetőséget (107 m2) megajándékozottnak elajándékoznak, aki azt tisztelettel elfogadja.Felek rögzítik, hogy figyelemmel az ajándékozásra, pénzmozgásra nem kerül sor, ugyanakkor az elajándékozásra kerülő 107 m2 forgalmi értékét ingatlanforgalmi szakértő véleménye alapján 856.000-Ft-ban (8.000 Ft/m2) határozzák meg. Eladó az ajándék állagát ismeri, annak tulajdonjogát megtekintett állapotban szerzi meg. Felek rögzítik, hogy ajándékozók az itt írt tulajdoni illetőséget jelen szerződés aláírásával egyidejűleg megajándékozott birtokába adják, melyről felek jegyzőkönyvet vesznek fel. A birtokbaadás napjától megajándékozott viseli az ingatlan terheit, szedi annak hasznait, míg a birtokbaadás napjáig ajándékozók viselik az ingatlan terheit, szedi annak hasznait.

**Ajándékozók jelen okirat aláírásával feltétlen és visszavonhatatlan hozzájárulásukat adják ahhoz, hogy megajándékozott tulajdonjoga az 1./b. pontban írt ingatlan 107/806-od tulajdoni illetőségére ajándékozás jogcímén az ingatlan-nyilvántartásba bejegyzésre kerüljön.**

2./ Felek rögzítik, hogy ajándékozó 2022.10.12. napján telekalakítási eljárást indított a Bács-Kiskun Megyei Kormányhivatal Földhivatali Főosztály Földhivatali Osztály 5. előtt, aki a 2022.11.15. napján kelt 805229/5/2022.10.12-es számú határozatával a telekalakítási (telekhatár-rendezési) engedélyt megadta, amely határozat a közléssel véglegessé vált.

3./ Felek megállapodnak abban, hogy a 3. pontban hivatkozott telekalakítási engedély, valamint a jelen szerződéssel annak össze nem tűzött mellékletét képező 7-49/2022-es munkaszámú, 2022.10.07. napján záradékolt változási vázrajzzal egyezően a telekhatár-rendezést, valamint telekalakítást elvégzik, azaz az ajándékozási szerződés megkötésével és annak teljesedésbe menésével egyidejűleg a telekhatár-rendezést és telekalakítást követően az alábbi ingatlanok alakulnak ki az alábbi tulajdonosi viszonyokkal:

1. **Megajándékozott kizárólagos tulajdonában marad a Kiskőrös, belterület 1944 hrsz. alatt felvett, kivett közterület megjelölésű 2043 m2 összterületű ingatlan.**
2. **Ajándékozók osztatlan közös tulajdonában - egymás között ½ - ½ -ed tulajdoni arányban - marad a Kiskőrös, belterület 1949 hrsz. alatt felvett, kivett beépítetlen terület megjelölésű 699 m2 összterületű ingatlan.**

**Mindkét szerződő fél jelen okirat aláírásával feltétlen és visszavonhatatlan hozzájárulását adja ahhoz, hogy a telekalakítás valamint a telekhatár rendezés a jelen szerződés mellékletét képező változási vázrajznak, a jelen szerződésben hivatkozott 805229/5/2022.10.12-es számú a Bács-Kiskun Megyei Kormányhivatal Földhivatali Főosztály Földhivatali Osztály 5. által hozott telekalakítási engedélynek, valamint a jelen okiratban írtaknak megfelelően az ingatlan-nyilvántartáson átvezetésre kerüljön.**

4./ Felek kijelenti, hogy az okiratszerkesztő ügyvéd tájékoztatását a jelen szerződés kapcsán felmerülő adózási, illetékfizetési kötelezettség tárgyában tudomásul vették.

5./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

6./ Felek rögzítik, hogy a telekhatár-rendezést követően kialakuló **Kiskőrös, belterület 1944 hrsz.**, valamint **Kiskőrös, belterület 1949 hrsz.** alatt felvett ingatlanok vonatkozásában a tulajdoni arányban változás nem következik be. **Felek feltétlen és visszavonhatatlanul hozzájárulnak ahhoz, hogy a telekalakítást, telekhatár rendezést megelőzően az egyes pontban felsorolt valamennyi bejegyzett teher a tulajdonjog átruházását és a telekalakítást követően kialakuló ingatlanokra visszajegyzésre kerüljön.**

7./ Megajándékozott nyilatkozik arra vonatkozóan, hogy magyarországi székhellyel rendelkező, helyi önkormányzat, önálló költségvetési szerv, míg ajándékozók kijelentik, hogy cselekvőképes nagykorú magyar állampolgárok. Felek egybehangzóan nyilatkozzák, hogy szerződéskötési valamint tulajdonszerzési korlátozás vagy tilalom alatt nem állnak.

8./ Szerződő felek a Pmt. tv. előírásának megfelelően nyilatkoznak, hogy jelen ügylet során saját nevükben járnak el. Megbízók hozzájárulásukat adják ahhoz, hogy okiratszerkesztő ügyvéd a Pmt. szerinti ügyfél-átvilágítás során bemutatott okiratokról másolatot készítsen, adataikat a jelen ügylethez kapcsolódó ügyvédi megbízás teljesítése keretében rögzítse, kezelje.

9./ Szerződést kötő felek rögzítik, hogy Kiskőrös Város Képviselő-testülete a ………….. számú határozatával a szerződés megkötéséhez hozzájárult, egyúttal felhatalmazta a polgármestert, hogy jelen szerződést, valamint a jogügylettel kapcsolatos egyéb okiratokat aláírja, a szükséges jognyilatkozatokat megtegye. A jelen pontban hivatkozott határozat a szerződés elválaszthatatlan mellékletét képezi.

10./ Jelen szerződés egyes pontjainak érvénytelensége a szerződés egészének érvényességét nem érinti.

11./ A jelen szerződésben nem szabályozott kérdések tekintetében a Ptk. vonatkozó rendelkezési az irányadóak.

12./ Megajándékozott jelen okirat megszerkesztésével megbízza a Hauk Ügyvédi Irodát (6200 Kiskőrös, Szarvas u. 2. II/3.), egyúttal meghatalmazza, hogy a tulajdonos változásnak, valamint a telekalakításnak az ingatlan- nyilvántartáson történő átvezetése kapcsán az illetékes földhivatal előtt teljes jogkörrel eljárjon. Az okiratszerkesztő Dr Hauk Gábor ügyvéd a szerződés ellenjegyzésével a meghatalmazást és a megbízást elfogadja.

13./ Felek jelen okirat aláírásával kifejezetten hangsúlyozzák, hogy az okirat szerződéses akaratukkal mindenben megegyezik, így azt ügyvédi tényvázlatként is aláírják.

14./ Felek rögzítik, hogy a szerződéssel kapcsolatban felmerülővalamennyi költség teljes egészében megajándékozottat terheli, beleértve az ügylettel kapcsolatban felmerülő igazgatási szolgáltatási díjat, valamint az ügyvédi munkadíjat egyaránt.

15./ Felek rögzítik, hogy az okirat 7 példányban készült, melyből felek 1-1 példányt az okirat aláírásával egyidejűleg az okiratszerkesztő ügyvédtől átvesznek.

Felek jelen szerződést elolvasást és értelmezést követően, mint akaratukkal mindenben megegyezőt jóváhagyólag írják alá

Kiskőrös, 2022.……………….

|  |  |
| --- | --- |
| ………………………………….. | ………………………………….. |
| Kiskőrös Város Önkormányzataképv.: Domonyi László Mihály polgármester  | Zsikla-Borbényi Laura  I.számú ajándékozó  |

Megajándékozott

|  |
| --- |
| ………………………………….. |
| Zsikla Krisztián  II.számú ajándékozó  |

Az önkormányzati vagyonról, a vagyon hasznosításáról

szóló 26/2012. (XII. 19.) önk. rendelet 11. § (2) bek.

alapján ellenjegyzem:

 Dr. Turán Csaba

 jegyző